Curs per a docents: ensenyem amb realitat aumentada\n> Cursos online per al docent>Cursos de 30 hores>Ensenyem amb realitat augmentada\nAquesta activitat serveix per a activar el perfil digital del Dept. Ensenyament\n30 hores 3 setmanes\n50€ Descompte de 5€ directe pels antics alumnes\nDel 7 al 27 de novembre Escola d'Hivern: Del 9 al 29 de gener Del 6 al 26 de març Del 3 al 23 de maig\nL'escola té un paper central en els reptes que aquestes tecnologies incorporen a la nostra societat. La realitat augmentada és una innovadora tecnologia interactiva i en format tridimensional, que en l’àmbit educatiu presenta nombrosos avantatges didàctics.\nEn aquest curs es defineix el concepte de realitat augmentada; es detallen els elements que configuren un sistema de realitat augmentada; es tracten les seves aplicacions en diversos sectors socials; i s’estudia la seva implementació en l’àmbit educatiu.\nEs tracta d'un curs totalment online de tres setmanes de durada sense horaris. Per tant, podràs entrar al curs en el moment que tu consideris.\nEs composa de tres mòduls dels que disposaràs des de l'inici, d'aquesta manera podràs organitzar-te la feina al teu ritme.\nEs un curs on es combinen els continguts conceptuals i procedimentals. Es realitzarà cerca per internet; experimentació en primera persona de diverses aplicacions de la realitat augmentada a l’aula; i el disseny d’una activitat d’aprenentatge basada en aquesta innovadora tecnologia.\nL'avaluació del curs es composa per la realització d'un mínim del 80% de les activitats proposades i l'entrega de l'activitat final, on realitzaràs una activitat per al teu alumnat amb realitat augmentada.\nCàmara instal·lada a l'ordinador.\nConèixer, el concepte de realitat augmentada i entendre les seves aplicacions en diversos àmbits de la societat.\nComprendre, tot el potencial que ens ofereix la realitat augmentada aplicada a l’ensenyament.\nDissenyar, una activitat d’aprenentatge amb realitat augmentada, amb la finalitat de saber crear un innovador tipus de material didàctic interactiu en 3D.\nEl curs es composa dels següents mòduls:\nMòdul 1. La realitat augmentada: concepte i aplicació a l'aula\n1.1. La realitat augmentada: Concepte i aplicacions\n1.2. L'aplicació de la realitat augmentada a l'aula\nMòdul 2. BuildAR: Aplicació pràctica d'un programa de realitat augmentada\n2.1. Característiques del programa "BuildAR"\nMòdul 3. Dissenyem amb realitat augmentada\n3.1. Treballem el sistema solar amb realitat augmentada


8,4 de valoració a Internet per les platges de la demarcació de Barcelona - Sabadell Informa!\nInici » Notícies » Notícies Generals » Societat » 8,4 de valoració a Internet per les platges de la demarcació de Barcelona\n13 juny 2017 a 18:00\n8,4 de valoració a Internet per les platges de la demarcació de Barcelona\nA l’inici de la temporada\nLa Diputació de Bacelona ha dut a terme l’innovador Estudi de reputació online de les platges de la demarcació de Barcelona 2016, que reflecteix amb l’Índex de 8,47 sobre10 l’elevada satisfacció respecte a “l’experiència platja”. Els usuaris on-line han posat un notable alt a les platges dels municipis del litoral barceloní, que com cada any reben el suport de la Diputació per garantir-ne la seguretat i la salubritat. Aquest 2017, la corporació ha destinat 830.000 € per a aquest suport, dins la campanya “Cuida les platges i Cuida’t tu”.\nLa bona valoració de les platges segons aquest estudi del Laboratori de Turisme de la Diputació, realitzat dins de l’àrea d’innovació en intel·ligència turística per a la millora de la competitivitat de les destinacions de la costa, es dóna a la major part del territori, tant entre turistes estrangers com entre visitants locals, i és menys elevada, tot i ser positiva, la puntuació emesa pel turista de la resta de l’Estat, molt especialment a la ciutat de Barcelona.S’han analitzat més 270.000 continguts generats pels turistes i visitants en relació a més de 120 platges de 26 destinacions, i que han estat compartides pels usuaris en plataformes de referència a Internet, tant xarxes socials genèriques com especialitzades en turisme.\nLa reputació de les platges de la Destinació Barcelona està molt distribuïda entre les diferents plataformes online analitzades, cosa que és interessant per multiplicar les opcions de captació de nous visitants, però que és també el principal desafiament per als gestors de les destinacions que vulguin realitzar un seguiment de la seva imatge a Internet.\nDes d’un punt de vista qualitatiu, en general les platges de l’entorn de Barcelona són comentades en termes de tranquil·litat i de qualitat de la sorra i de l’aigua.\nCampanya de platges 2017 de la Diputació\nSalut Pública de la Diputació dóna suport, cada any, als municipis costaners de la demarcació -excepte a la ciutat de Barcelona- per garantir-hi el servei de salvament i socorrisme, per al lloguer i el manteniment del material sanitari i de les infraestructures de vigilància, salvament i socorrisme, i per a campanyes d’educació i informació relacionades amb la protecció i la promoció de la salut en les platges. Aquest any, s’han destinat 830.000 € per a aquest suport.\nA més, se’ls facilita retolació i banderoles per a la identificació dels llocs de socors; para-sols per als llocs de socors per a la protecció del personal de salvament i socorrisme; polseres per identificar els infants i facilitar la seva trobada en cas de pèrdua, que es poden sol·licitar en els llocs de socors; i cartells informatius de l’estat de la mar i de la radiació ultraviolada, per a informació de les persones usuàries.\nTambé s’ofereix material de sensibilització i educació sobre l’ús responsable d’aquests espais, com són el desplegable amb informació sobre mesures de protecció solar, de bany segur i de tractament per picada de medusa i el conte Els pirates de la platja que permet que els infants coneguin, de manera lúdica, els riscos que hi ha a la platja i els aprenguin a minimitzar.\nEls ajuntaments ofereixen un servei de salvament i socorrisme durant la temporada de bany amb l’objectiu de prevenir accidents tant a la zona immediatament limítrofa a la sorra com a l’aigua.\n#DIBA #platges #salut\nPromovent actituds positives, minimitzem els riscos de maltractaments a les persones grans\n“ Gentrificació, pressió turística i bombolla de lloguer. Un èxode inevitable?”


Terrasses: Per un procés participatiu més enllà de la comissió 'd'experts i il•lustres' | favb.cat\nInici » Terrasses: Per un procés participatiu més enllà de la comissió 'd'experts i il•lustres'\ni l'Assemblea de Barris per un Turisme Sostenible (ABTS)\nEl gremi de restauració de Barcelona continua amb la seva campanya mediàtica i de pressió política (els partits de l’oposició CiU, PP i C’S, fent-se portaveus dels interessos del gremi, van forçar un ple extraordinari) per generar un estat d’opinió favorable als seus interessos econòmics; interessos legítims, però privats i amb afany de lucre. Per això ha tornat a fer un cop d’efecte amb la presentació, dimecres passat, d’una comissió d'experts en diversos àmbits -“barcelonins il•lustres”,- amb l’objectiu de debatre els aspectes més controvertits de l'ordenança de terrasses i els resultats de la qual seran recollits en un llibre blanc.\nAmb paraules del director general del gremi, Roger Pallarols. “L'objectiu és aconseguir un marc jurídic que no escanyi un dels principals sectors econòmics de Barcelona” i “trobar una solució bona per als interessos de la ciutat”. Amb aquestes paraules, el senyor Pallarols pretén legitimar com a interessos de la ciutat els beneficis obtinguts per l’explotació econòmica i privativa de l’espai públic.\nPer tant, el missatge que es vol donar a la ciutadania és clar: la revisió de les ordenances ha d’obviar les problemàtiques de convivència i de deteriorament de l’espai públic (problemàtiques que els barcelonins “no il•lustres” podríem recollir en un llibre negre), atesa la proliferació indiscriminada de terrasses per aquest suposat bé superior que suposaria l’activitat econòmica de la restauració.\nAixí, doncs, una ordenança que garanteixi el dret al descans, reduint els horaris vigents; el dret a la salut, declarant les terrasses tancades espais lliures de fum; el dret al medi ambient, implementant criteris de sostenibilitat ambiental; el dret a l'espai públic per a la ciutadania, acotant el nombre màxim de terrasses en places, rambles i passejos; el dret a la seguretat, a la mobilitat i a l’accessibilitat, establint unes distancies mínimes entre les terrasses mobiliari urbà, arbrat i altres elements; al descans del veïnatge, fins i tot incrementant les sancions (actualment, l’import per aquests tipus d’infraccions, si són molt greus, oscil•la entre 175€ a 900€) i evitant una ocupació excessiva de l'espai públic… Val a dir, una ordenança que pretengui preservar el dret a la ciutat, estrangularia un dels principals sectors econòmics de Barcelona (però no els barcelonins “no il•lustres”).\nFinalment, ens preguntem si la presència de dos regidors de l’equip de govern municipal en la presentació d’aquesta comissió ciutadana d’il•lustres comporta el seu l’aval a la mateixa. La Favb considera que és a l’Ajuntament a qui correspon liderar un procés participatiu, obert a tota la ciutadania, tal com ho ha fet en altres assumptes cabdals que tenen efectes en la vida de veïnes i veïns, com ara el PEUAT o la constitució del Consell de Turisme i Ciutat.


Quatre illencs pateixen a Guatemala els greus efectes de l'huracà Stan\n26 setembre 2020 19:03\nEl grup de cooperants es troba bé i treballa en les tasques de recuperació de la zona devastada\nInès Juan, Juan Miguel Gómez, Francesca Jofre i Maria Elena Marquès, cooperants mallorquins d'Ensenyants Solidaris, es trobaven participant en uns projectes a Guatemala, quan l'huracà Stan els va sorprendre.\nEls quatre cooperants es troben bé de salut, si bé viuen una situació que es pot qualificar de «completament devastadora». Diari de Balears pogué parlar ahir horabaixa amb Juan Miguel, policia local de Palma, que ens relatà el panorama de desolació i destrucció que es viu en aquests moments al país centreamericà.\nEll, al costat d'Inès, infermera de la clínica Vilas d'Eivissa, es troba a la ciutat de Masatenango, que és la capital del departament de Sushitepequetz, a la part sudoccidental del país i una de les més castigades per l'Stan, mentre que Francesca i Maria Elena, totes dues infermeres de la llar d'ancians, es troben en una comunitat rural que encara està aïllada.\nJuan Miguel explicà que «la situació a la ciutat no és tan desesperada com a les zones rurals, encara que fins avui no hem tingut telèfon. Finalment, hem pogut parlar amb les nostres companyes, que ens han assegurat que es troben bé, però el panorama no pot ser més complicat».\n«Estam incomunicats, amb les carreteres tallades, hi ha molta descoordinació i per arribar a les zones rurals, on el mal és més gros, manquen mitjans i combustible».\nEl cooperant explicà històries d'esllavisades, inundacions, ponts trencats i incomunicacions, però sobretot de mancança de mitjans i de drames humans. «Dimecres, fórem els únics que poguérem sortir de la ciutat amb un 4X4, i arribàrem a comunitats rurals i dur-los menjar. Comprovàrem que els efectes i la situació eren molt compromesos, pel perrill d'allaus de fang: de fet, ara totes les carreteres estan tallades», explicà Juan Miguel.\nEn aquests moments, fan feina a la zona tres classes d'organismes: els municpals, l'Església catòlica i Conred, que és el Centre Nacional per a Desastres Naturals. Però els cooperants asseguren que hi manca tot tipus de mitjans per afrontar una situació gairebé deseperada. A pesar de tot, els quatre illencs tenen previst treballar encara a Guatemala fins a final de mes.


Written by Maribel Nogué, escriptora i articulista\tWednesday, 26 October 2016 15:27\nRostres de desesperació i d'esperança\nA través d'aquestes il·lustracions se'ns convida a reflexionar a partir d'aquests rostres de desesperació i d'esperança, rostres de viatgers, d'immigrants, cares del passat i del present, persones que per la fortalesa europea només són números en estadístiques plenes de desapareguts, ofegats i morts sense rostre... Persones que, per voler trobar una vida millor, per compartir un desig tan antic com la mateixa humanitat, han de malviure estigmatitzades com a clandestins", "il·legals" o "sense papers".\nUn acte de la UCFR - Anoia\nLa presentació d'aquesta exposició de STOP MARE MORTUM va anar a càrrec de Farah Benserhrir i Laia Martí, de UCFR – Anoia, i va comptar amb el testimoni de diferents persones que –des del voluntariat- havien anat als camps de refugiats compartint amb els presents les seves impressions des de la indignació i la impotència, interpel·lant les nostres consciències, però sobretot als governs responsables d'haver provocat aquesta situació.\nSortir del foc per anar a les brases\nIsabel Casas, que amb Mònica Margets i Teresa Graells va anar-hi el passat mes de febrer, explicava –astorada- que no entenien res, que el què havien vist no era dolor als seus rostres com esperaven trobar, sinó que palesaven una sensació com d'alleugeriment pel fet d'haver pogut salvar l'obstacle del mar que els separava d'Europa, fugint així de l'infern de la guerra i els seus efectes devastadors. En aquest sentit recordava el testimoni del jove que recull el documental ASTRAL: "Jo sé que quan arribi a Alemanya tindré feina i podré formar la meva pròpia família". La Isabel, conscient de la situació que es viu en aquesta Europa fortalesa, tenien la sensació que estaven ajudant una gent que sortia del foc per anar a les brases. Fugen de la misèria i els porten a una nova misèria lluny de la seva gent, de la seva terra, de la seva cultura, la seva llengua... El problema d' hauria d'afrontar des de l'arrel: ningú vol marxar per causa de la guerra, de la misèria... La causa n'és la guerra, el poder destructor de les armes i el repugnant negoci de la indústria armamentística.\nTambé va manifestar estar molt enfadada perquè comença el fred i la gent està als camps en unes condicions deplorables. Al Líban, on va anar aquest estiu, on el campament està prop de les muntanyes, li deien que cada dia hi ha gent que es mor de fred. Mentrestant, d'aquí a uns dies, i aprofitant l'arribada del fred, començarà la campanya de Nadal dels grans magatzems tot convidant-nos al consum perseguint únicament el guany econòmic com a finalitat. Sí, és cert, segurament aprofitaran la sensibilitat més propensa en aquestes dades per passar algun reportatge per la televisió, que certament serà colpidor, i que ens farà saltar la llagrimeta... Però la realitat continuarà allà, i n'hi ha que s'han espavilat i -fins i tot- en treuen profit. La BBC ha denunciat que refugiats siris, alguns menors d'edat, treballen a Turquia per a fàbriques proveïdores de marca de roba com ara Marks & Spencer i Aso, i que d'altres – majors d'edat però sense papers- treballen en tallers subcontractats per marques espanyoles com ara Zara o Mango.\nUna societat deshumanitzada a la deriva\nTambé va donar el seu testimoni la Marga Gibert que va anar-hi aquest estiu amb dues amigues més. S'admiraven de com, malgrat la peremptorietat de tenir un sostre o la necessitat d'alimentar-se, tenien també aquella capacitat de contenir l'innegable estrès emocional viscut per aquest drama de l'èxode, tenir altres horitzons a la vida, dignificar la mateixa situació de pas que viuen, a partir de la humanitat que traspuen i que ens retornen a la mateixa essència de l'ésser humà, uns valors que a Europa han estat fagocitats pel domini d'allò més material. La Marga reflexionava sobre la desolació de veure una societat a la deriva, entre perversa i paranoica... i com Europa s'havia tornat tan crua i incapaç d'oferir una mirada, donar una mà, escoltar-se... Aquesta societat deshumanitzada és una catàstrofe per a tothom, va concloure.\nCompromís també i sobretot aquí\nEn Carles Duran ens va parlar del fet que no sols podem anar allà a ajudar, sinó que podem i hem de treballar sobretot des d'aquí, des del compromís d'exigir responsabilitats als governs que són responsables d'aquesta situació, de les guerres i les seves conseqüències.\nExigir obligacions a una ciutadania maltractada\nLa Judit Corral ens va convidar a la reflexió a partir de la situació dels infants i joves, i va citar un grup de 15 adolescents que viuen sols en una Plaça, a Silícia, i en unes pèssimes condicions, que els hem buidat d'ètica i moral: "m'imagino els governs europeus exigint que siguin bons ciutadans, que tinguin uns valors, que respectin les normes de convivència, que siguin justos, que ajudin a qui ho necessita; i em pregunto amb quin dret els europeus podrem exigir a persones tractades miserablement que facin l'exercici de pensar de l'altre, que tinguin uns valors ètics i morals de respecte a l'altre i de cooperar amb l'altre". La Sílvia Rodríguez, per la seva banda, va compartir la seva experiència en un camp on la gent vivia en una antiga granja de pollastres que s'havia habilitat precàriament i com s'organitzaven pel tema del menjar, per exemple.\nUn crit a fer prevaler la mateixa humanitat\nI després de les paraules del regidor de Cooperació Fermí Capdevila, que va dir unes paraules per valorar els testimonis que havien precedit i la tasca de totes les entitats que formen Igualada Solidària, es va donar la paraula al públic on la Fàtima va palesar la indignació per la situació que pateixen els refugiats, en particular els infants, fent una crida a fer prevaler els valors humans per la supervivència de la mateixa humanitat.\nUns altres rostres\nAmb aquesta exposició se'ns convida a pintar uns altres rostres de la Mediterrània, aquella mediterrània que volem, la que ens agermana, la que ens fa lliures, respectuosos per tal d'omplir-la de sensacions i emocions. Pintem-la com la voldríem veure, com la voldríem viure, com la imagine\nlespai cívic centre digualada\nContent View Hits : 19995322


Romànic i Carbó. El Ripollès en miniatura.: de gener 2017\nCarbó. El Taller i la Mina del Pinté. (Realitat de l'època)\nSituat entre el nucli urbà de Surroca i el veinat del Prat del Pinté a poc menys de 1000 mts d'altitud i just al peu de la carretera hi havia el sector de les mines anomenat "El Taller". Aquest comprenia, la mina del Pinté, l'edifici del Taller de reparacions i un parell més que eren vivendes dels miners. Anteriorment hi havien hagut uns rentadors de carbó just a tocar de l'edifici principal (veure foto inferior) i que del meu record només en quedava la xemeneia en bon estat. En aquest moment i com es evident de tot plegat només en resten les dues edificacions que eren vivendes, una pertany a l'ajuntament i l'altre vivendes particulars i de segona residència.\nFotografia de l'època del conjunt del Taller on es poden veure els rentadors enderrocats\ni la xemeneia que encara aguantava dempeus. Foto Martí Mercader.\nEl nom popular del Taller el pren com es evident de l'activitat que es duia a terme en l'edifici principal. Era una nau gran que es va anar ampliant amb unes edificacions laterals formant un pati interior, tot plegat d'unes dimensions considerables. Aquí es construïen els vagons i vagonetes, es preparaven les vies que es tenien que posar a mesura que les mines anaven avançant, i es realitzava qualsevol reparació que afectés la xarxa minera.\nLa mina del Pinté també es troba en aquest lloc. Explotada des de finals del s.XIX va ser una de les més rendibles i de les últimes de tancar, actualment es pot veure la boca d'entrada construïda amb pedra i en relatiu bon estat.\nMasia "El Pinté" (de petit hi anava a buscar la llet) que donà nom al veïnat del Prat del Pinté i també a la mina del Pinté. Encerclat en la part superior es pot veure un edifici de vuit pisos per miners anomenat Pla Llobet. Fotografia extreta d'un programa de la festa major d'Ogassa.\nPrat del Pinté mitjans s.XIX. En el cercle superior es pot veure casa meva, a l'esquerra d'aquest cercle es veu la terrallera de la mina del Coto de baix i en el cercle inferior la casa del Pinté. Fotografia arxiu municipal d'Ogassa.\nRec de la Font Gran, entre els arbres es pot veure el safareig mig enrunat\nque feien servir les dones dels habitatges d'aquest sector per rentar la roba.\nAquest lloc tenia una activitat molt accentuada perquè a part del taller i la mina, per aquí passava pràcticament tot el carbó de la conca minera, el que baixava per el pla inclinat des de la Gallina i la Ramona i part del que transportava el cable aeri del tall obert del Faig, Des d'aquest punt el carbó era transportat per vagons tirats per matxos fins sota la torre (vivenda del director) i les oficines i allà arrencava el pla inclinat anomenat Nº 5 fins la plaça Dolça.\nFotografia de l'època en que es poden veure els treballadors d'aquest sector del Taller i la mina del Pinté. En el cercle ovalat Àngel Casas que del meu record era el cap del Taller. Fotografia cedida per Pere Calvo.\nBoques d'entrada i sortida del rec de la Font Gran.\nDegut a la situació de la major part de les mines i a la orografia complicada del terreny, els plans inclinats per baixar el material extret a la part superior de la conca no tenien altre opció que finalitzar a la explanada del Taller, però per aquest indret hi passava el rec (així en dèiem nosaltres) de la Font Gran i fou necessari soterrar aquest per poder construir tan els habitatges, com el Taller de reparacions i tota la infraestructura que es requeria. A la fotografia superior es pot veure a l'esquerra la boca d'entrada de l'aigua just al inici de l'explanada, i a la dreta la sortida situada just sota la fàbrica de pans de carbó. També tal com explico a l'inici, hi havia uns rentadors de carbó que al estar situats a un nivell inferior, suposadament es nodrien d'aquesta aigua per les tasques de rentat.\nEls últims anys de les mines l'encarregat del Taller o la persona que al menys en tenia assumida la responsabilitat principal era l'Angel Casas conegut popularment com "Angelino" o el "nen". Aquests dos sobrenoms diguem-ne infantils els tenia perquè havia nascut un 29 de Febrer (només en any de traspàs) i com que era un home molt obert, rialler i molt donat a gastar bromes (a casa meva en deien molt "conyeta") ell deia que només sumava un any cada quatre. Com podeu veure en la imatge del grup de treballadors, ni per fer la foto es podia quedar quiet.\nEn aquells anys a casa meva i suposo que a la majoria, es netejava el terra fregant de genolls amb un drap i aigua calenta. Això es feia abans de festes assenyalades, però en el dia a dia es feia escombrant amb "serradures" molles, que era la pols de treballar la fusta i aquestes a casa les anàvem a buscar al Taller. Jo de petit hi havia anat, la meva mare em deia: ves al Taller amb aquest sac i l'Angelino que ja ho sap et posarà unes miques de "serradures". Jo ja hi anava mig espantat i només de veure'm arribar ja em deia que qui m'ho havia dit, que allà de "serradures" no ni havia, que ja podia tornar a marxar sense res etc. Després de tot l'espantall que m'organitzava, jo cara vermell i avergonyit girava cua i marxava amb el sac plegat sota el braç, llavors ell em tornava a cridar, em posava la ma a l'espatlla, em deia que ja n'estava al cas, que tot el que m'havia dit era mentida, m'omplia el sac i jo després de passar un mal rato, cap a casa amb la "cua entre cames" i ell es quedava tan tranquil. No podia ser d'altra manera era molt bona persona, però era........... "l'Angelino".\nPublicat per L'autor. a 9:40 Cap comentari:\nCarbó. El Taller i la Mina del Pinté. (Realitat d...


Reactivació econòmica: Balears participa en l'edició virtual de la World Travel Market • Som Pollença\nDimecres, 2 de desembre, 2020\n“Si vols menjar-te el món, comença per Mallorca”\nDemanen als comerços que autoregulin la publicitat nadalenca que pugui generar un efecte cridada\nUn cas menys per coronavirus que ahir\nAire fred polar els pròxims dies\nEducació destina 1,2 milions a aparells de control d’aire per als centres educatius\nInici/Municipi/Economia/Reactivació econòmica: Balears participa en l’edició virtual de la World Travel Market\nReactivació econòmica: Balears participa en l’edició virtual de la World Travel Market\nLes Illes participen per transmetre un missatge de seguretat per a la reobertura turística\nMarian Romerofa 3 setmanes\n0 173 Un minut llegit\nLes Illes Balears participaran, del 9 al 11 de novembre, en una nova edició de la fira turística World Travel Market de Londres, que enguany se celebra de manera virtual a causa de la pandèmia provocada per la Covid-19.\nLa Conselleria de Model Econòmic, Turisme i Treball, coordina la presència de Balears en aquesta fira virtual, amb l’objectiu de reposicionar a les Illes Balears com a destinació turística segura en el mercat britànic, així com traslladar un missatge de seguretat i que les Illes són un destí preparat per a rebre als britànics quan la situació sanitària ho permeti.\nLa presència de Balears en aquesta World Travel Market es durà a terme mitjançant un espai virtual propi en el qual s’inclou diversa informació sobre el destí i que permet dur a terme una agenda de reunions on-line igual que es faria en l’estand de Londres. Per a poder accedir a aquest espai o sol·licitar una reunió és necessari el registre previ a través de la web de World Travel Market.\nAquest estand virtual compte, a més, amb diferents co-expositors com són els Consells Insulars de Mallorca, Menorca, Eivissa i Formentera; els ajuntaments de Calvià i Palma, així com els consorcis turístics d’Alcúdia i Cala Millor. Tots ells disposen també d’un espai propi en la plataforma habilitada per la fira que els permet gestionar la seva agenda de reunions i incloure informació turística.\nBalears Covid-19 economia econòmica edició Illes Illes Balears Londres online reactivació reactivar turisme Turisme World Travel Market WTM\nFira de Segona mà de la Fundació Cors Oberts\nPrecintada zona de Llenaire per enverinament d'un ca\nEl Govern deixa de sancionar plataformes de lloguer turístic sense llicència\n‘L’art de menjar’, una campanya del Govern per recolzar els forns\nArriba el temps de salar olives i fer oli


Els comitès de Codorniu anuncien mobilitzacions contra l'ERO\nCCOO dona suport a la convocatòria de vaga prevista per als dies 25 i 31 de maig\nCCOO d’Indústria denuncia l’actitud i la poca voluntat que està manifestant la direcció del grup Codorniu en la negociació de l’expedient que ha presentat per acomiadar un centenar de treballadors i treballadores. Quan pràcticament s’ha esgotat la meitat del període de consultes de l’expedient, la direcció de Codorniu manté unes propostes del tot insuficients i que no permeten avançar cap a mesures alternatives no traumàtiques.\nDavant d’aquesta situació, els comitès d’empresa de Codorniu, amb una àmplia majoria de CCOO, fan una crida a la mobilització de tots els treballadors i treballadores del grup contra l’ERO i convoquen vaga a l’empresa per als propers dies 25 i 31 de maig. CCOO d’Indústria dona suport a la convocatòria.\nCCOO considera inassumibles les propostes econòmiques que planteja l’empresa i denuncia que les prejubilacions anunciades no van acompanyades dels percentatges i convenis especials necessaris per garantir als treballadors de més edat arribar a la jubilació en unes condicions dignes.\nCCOO exigeix a la direcció de Codorniu la retirada de l’expedient i que s’assegui a negociar amb la representació de la plantilla amb una veritable voluntat negociadora i de forma socialment responsable, tal com va anunciar que faria en un comunicat del passat 25 d’abril, una responsabilitat social que de moment no ha deixat veure.


Montmell – Catàleg de paisatge del Penedès\nEl Montmell es caracteritza per l’existència de serres i turons amb fort pendent de materials calcaris i dolomítics que transmeten una sensació de paisatge sec i aspre.\nLa vegetació forestal és el paisatge dominant de la unitat Montmell. Està formada per vegetació arbustiva i pinedes de pi blanc i claps d’alzinars i rouredes de fulla petita. El cultiu de la vinya és el principal conreu i és present en algunes planes, entre turons.\nEls rius que transcorren per la unitat són d’escassa importància i només porten aigua després de pluges intenses ja que el substrat calcari facilita la infiltració de l’aigua de pluja i el desenvolupament d’un carst intern.\nLa desaparició del poblament dispers ha donat lloc a un paisatge amb masies abandonades i, sovint, en estat de ruïna.\nLa unitat compta amb nuclis de població tradicionals (com la Joncosa del Montmell, Aiguaviva, el Pla de Manlleu, l’Albà o Can Ferrer) que conviuen amb diverses urbanitzacions situades al sud i centre del Montmell. Les urbanitzacions ocupen àmplies extensions de territori amb creixements i impactes desiguals sobre el paisatge.\nLa unitat Montmell no té cap via de comunicació important llevat de l’autopista AP-2 i la carretera C-51 entre Valls i el Vendrell que passen just pel límit sud.\nEl Montmell és una façana paisatgística i un mirador magnífic sobre la Plana del Penedès. Tanmateix també actua de fons escènic, la seva silueta característica de serra allargassada, amb alts i baixos configurats pels diferents cims escalonats que culminen al nord amb la Talaia.\nPel que fa als valors històrics del paisatge, cal destacar els castells de l’Albà, de Selma, de Marmellar i del Montmell, els pobles abandonats de l’Albà (Vell), Selma i Marmellar i algunes masies.\nObre el mapa (6,8Mb)\nPoble abandonat de Marmellar. Foto: Àngela Llop\nMassís de Bonastre →


L'altra bombolla d'Israel ga('send', 'pageview');\nL’altra bombolla d’Israel\nEduard Ribas desembre 27, 2015\nTEL AVIV. L’Abdul fa dos anys i mig que viu en una tenda de campanya al parc de l’estació Savidor Merkaz de Tel Aviv. Però no és l’únic. Al mateix parc hi conviuen una vintena de persones sense sostre, arruïnades o refugiades de guerra. “Sóc un de tants que no pot pagar-se un lloguer i no espero res del govern, la burocràcia va massa lenta”, explica. Ni ell ni ningú del campament no sap fins quan podran quedar-se vivint al parc. Però sí saben que és qüestió de temps que els desallotgin. L’Ajuntament ja va intentar sabotejar el campament l’any passat desconnectant la línia de tensió des de la qual els acampats obtenien l’energia per escalfar l’aigua. A més, és un secret a veus que el govern de la ciutat vol aprofitar les obres d’ampliació de l’estació per fer-los fora. I és que l’habitatge a Israel és un problema que cap administració sap com treure’s de sobre.\nUN AUGMENT IMPARABLE\nPopularment, Tel Aviv és coneguda com la Bombolla. La capital econòmica i cultural d’Israel és una ciutat dinàmica que sembla viure d’esquenes al conflicte araboisraelià. Però la veritable bombolla present en el dia a dia dels israelians és una altra: la temuda bombolla immobiliària. En només cinc anys, el preu dels pisos a Israel ha augmentat un 50% i actualment un pis mitjà a Tel Aviv costa uns 600.000 euros. A més, des del ministeri de Justícia admeten que aquest augment s’està accelerant a altres ciutats com Jerusalem, Eilat o Beersheva.\nFONT: Ministeri de l’Habitatge i la Construcció d’Israel. Eduard Ribas\nA causa d’aquests preus tan privatius, el concepte bombolla immobiliària s’ha instal·lat al carrer però, molts economistes són reticents a utilitzar-lo. El professor de Macroeconomia de l’IDC Herzliya, Oren Levintal, per exemple, argumenta que les bombolles són fenòmens inexplicables mentre que, segons ell, el que passa amb l’habitatge a Israel té una raó de ser. “Els preus augmenten perquè hi ha molta demanda d’inversors que compren pisos aprofitant que els interessos estan molt baixos i així poden fer negoci” explica. A més, segons Levintal, cal tenir en compte que “encara que en l’última dècada el cost de l’habitatge s’ha doblat, els interessos que es paguen per les hipoteques han baixat i, per tant, la diferència entre el que es paga ara i abans no és tan gran”. Això, però, no treu que el cost de la vida a Israel, que és elevat de per si, vagi en augment.\nQUAN LLOGAR ESDEVÉ UN CALVARI\nDavant les dificultats per poder comprar un pis, cada vegada més gent opta pel lloguer. “Però aquest mercat està molt poc desenvolupat a Israel”, explica el professor Levintal. De fet, no hi ha cap tipus de legislació israeliana al respecte i hi ha qui parla del far west del lloguer. A més, la immensa majoria dels pisos de lloguer es concentren a l’àrea metropolitana de Tel Aviv, solen ser habitatges antiquats i no n’hi ha suficients per cobrir l’enorme demanda existent per viure a la ciutat més cosmopolita del país. Això provoca un inevitable augment dels preus malgrat que l’estat dels pisos no sigui el més desitjable.\nLa gran demanda que hi ha per viure a Tel Aviv permet els propietaris llogar habitacions a preus desorbitats\nAixí ho ha viscut la Victoria Bonaert, una jove belga que estudia a Tel Aviv. “A Bèlgica pagava 400 euros mensuals per un pis amb dues habitacions grans amb lavabo propi, mentre a Tel Aviv pago 650 euros per una petita habitació sense luxes” explica. I és que, segons la Victoria, el fet que hi hagi molta gent buscant pis a Tel Aviv permet als propietaris llogar habitacions a uns preus molt superiors al seu valor real. “Tinc tres companys de la universitat que dormen a la mateixa habitació i paguen 500 euros cadascun!”, exclama la Victoria. I aquesta no és una situació que afecti només als joves. De fet, des de Hayarkon 48, un dels hostals amb més renom de la ciutat, confirmen a HEMISFÈRIA que hi ha gent que viu a la pensió perquè els resulta més assequible que llogar un pis.\nELS INDIGNATS ISRAELIANS\nDavant d’això, la ciutadania no s’ha quedat de braços plegats. L’any 2011, mentre els moviments en favor de la justícia social colpejaven algunes democràcies liberals com ara el 15M a Espanya, Israel va viure la seva pròpia versió dels indignats. Des del juliol fins l’octubre, es van desencadenar les majors manifestacions de la història del país. Durant aquests quatre mesos de 2011, van sortit als carrers de les principals ciutats israelianes entre 300.000 i 400.000 persones.\nTot i que les reivindicacions d’aquell moviment eren diverses, l’accés a l’habitatge i la denúncia de l’elevat cost de la vida a Israel eren el tema central. Per això, el principal mètode de protesta van ser els campaments improvisats al carrer. “La idea era molt pràctica: viure al carrer i així estalviar-se pagar el lloguer ”, explica la Daphne Leef, que a la vegada lamenta que “a Israel destinem un 50% dels ingressos a l’habitatge”. Aquesta estudiant de cinema tan sols tenia 24 anys quan, incapaç de pagar un pis, es va instal·lar en una tenda de campanya al Bulevard Rotchild de Tel Aviv, un dels carrers més exclusius del país. Ella no s’ho esperava, però el seu gest va ser emulat per milers de persones i en poques setmanes hi havia fins a 90 campaments per tot Israel.\n“Aquell moviment va canviar la manera de pensar d’aquest país, vam aprendre a parlar dels problemes que tenim com a societat”, recorda la Daphne. Tot i això, quatre anys després no es pot afirmar que la situació de l’habitatge hagi millorat. Com a reacció a les protestes, el govern va crear una comitè d’experts liderat pel professor i economista Manuel Trajtenberg que havia d’aportar solucions a aquesta problemàtica. Però, segons la Daphne Leef, d’aquell comitè no en va sortir res, excepte que el professor Trajtenberg “es va guanyar un escó al parlament”. Des de llavors, tots els intents de repetir les protestes han estat desallotjats per la policia i l’únic vestigi que en queda és el campament de sense sostres de l’estació.\nREPENSAR LA SOCIETAT\n“L’única solució per reduir el preu de l’habitatge és construir més pisos”. Així de clar ho té el professor Oren Levintal, que recorda que a Israel bona part del sòl pertany a l’Estat. “Per això, el govern de Netanyahu és qui promou la construcció de 45.000 pisos anuals”, explica l’economista tot i admet que “aquesta solució no dóna resultats a curt termini perquè construir pisos comporta molt de temps”. Malauradament, aquesta necessitat de construir nous pisos en un país tan petit com Israel s’utilitza com a argument per justificar la construcció d’assentaments jueus il·legals a Palestina, que va en augment.\nEl govern d’Israel promou la construcció de 45.000 pisos anuals per abaratir els preus. Eduard Ribas\nL’economista també insta el Banc Central d’Israel ha reduir els tipus d’interès per tal que els preus de l’habitatge es moderin. I és que la banca israeliana manté els interessos entorn l’1%, “mentre que si els tipus d’interès augmentessin fins a valors normals del 4%, els inverors no tindrien altre remei que baixar els preus dels pisos”.\nPer la Daphne Leef, però, la millora de l’accés a l’habitatge passa per una reflexió més profunda sobre el cost de la vida d’Israel. I és que la instigadora de les protestes del 2011 afirma que cal millorar les pensions, el salari mínim, les hipoteques i legislar sobre els lloguers ja que, per ara, no estan regulats per llei. “A l’estranger, Israel és percebut com un país ric, però en realitat tothom està en una situació molt fràgil i el país està construït sobre això”, lamenta. Malgrat tot, la Daphne Leef, que no amaga haver rebut ofertes per dedicar-se a la política institucional, es mostra molt optimista amb els aires de canvi de les noves generacions. “No hi ha solucions màgiques, hem de repensar l’economia i la política. Fem-ho si volem una vida millor”, sentencia. De moment, dos terços dels israelians estan disposats a repetir les manifestacions a favor de la justícia social.\nSeguretat i llei del treball: com afronta França l’Eurocopa?\nJordina Ruscalleda juny 9, 2016\nUn arc iris que es difumina\nEduard Ribas and Sara Centellas juny 28, 2016\nViure a una ciutat búnquer\nEduard Ribas març 15, 2016\nEls slums, retrats de vides oblidades\nAndrea López-Tomàs setembre 26, 2016


Al fin alguien le puso el cascabel al gato. Te aviso que te van a comer con patatas, porque el gremio de periodistas tiene el sentido de autocrítica inversamente proporcional a su ego y su sentido corporativo. Te van a crucificar, pero tu inmolación es necesaria porque uno de los cánceres de este país es la mediocridad del Cuarto Poder.\nHi ha dues formes de veure'l. La primera és que fas bé el teu treball quan ningú es fixa en ell, i el treball d'un diputat és aprovar lleis, i que siguin bones - la llista que has donat del que ha fet la Comissió sens dubte ho és-. L'altra forma de veure'l és que, quan no es fa bé el treball tot el món es fixa, i clar, els primers els periodistes, que ells també treballen... creo, però ho fan en un país en el qual el que ven periòdics i anuncis no és que s'aprovi una iniciativa per la pau, sinó que li arrenquin a algú les túniques de pell. En realitat, la culpa no la té la professió periodística, la té el públic que demanda cert tipus de notícies i rebutja altres.\nMe'n recordo de una frase que tinc guardada: Hi ha notícies que no es publiquen perquè no fan vendre. Ni que les regalis, te les publiquen. La felicitat o la tendresa no són rendibles.Montserrat Roig (Barcelona 1946-1991)\nper coses com aquesta, encara som uns quants els què creiem en la política... i en la vostra feina\nEstoy de acuerdo,pero hay que distinguir lo que es la critica interesada y lo que puede ser la critica de los que pensamos que hay cosas que se le supone que una comision de cooperación debe hacer y lo que está mal hecho y hay que rectificar.En lo de que tendrian que haber otros medios evidentemente.Un saludo y animos\nMolt d'acord. Més que un nou periodisme, calen que els grans grups comunicatius s'autoanalitzin i mirin d'oferir un millor servei als seus lectors i a la democràcia en general. Hi ha moltes coses interessants que s'estan fent a nivell de la ciutadania, de les institucions, dels governs, ajuntaments, organitzacions ... però això, segons ells, "no ven". En fi... concepte molt mercantilista del periodisme.\nA la meva feina ningú no em felicita perquè faci les coses bé. No em despatxen i ja està. A banda d'això, tots, bons o dolents rebem el mateix regal per Nadal, tenim els mateixos dies de festa i cobrem el mateix. Això sí, si algun dia fico la pota em toquen el crostó.\nAixí ho veig jo. Una part important de la població creu que heu malgastat els diners públics, i s'emprenya. Afortunadament cada cop estem més cansats dels malbarataments que la "funció pública" fa dels nostres diners i per això és notícia.\nEls polítics esteu massa acostumats a fer servir els periodistes (conscient o inconscientment) per fer-vos propaganda. Amagueu les vostres errades i enaltiu els errors dels altres. Enaltiu els vostres encerts i amagueu els dels rivals.\nTot i les meves crítiques, felicitats pel bloc.\nJosep Maria C. ha dit…\nA l'anònim darrer:\nAmb comentaris com aquests, la professió periodística perd una part del seu escàs prestigi. El que reclama en Donaire no és copets a l'esquena a la Comissió, sinó que els mitjans s'ocupin de temes que són realment importants. Jo també estic en temes de cooperació i és molt trist veure que mai serà notícia cap qüestió relacionada amb el que és proactiu i en canvi si hi ha tsunami o una desgràcia, llavors fem notícia del desconsol. I això està anestesiant la població perquè creu que no hi ha res a fer, quan s'està fent molt, dia a dia.\nEl problema dels mitjans és que són intocables. Ningú no pot criticar-los i com diu un altre anònim, a en Donaire li cauran pals de tots els mitjans, perquè com es veu en el teu comentari, la professió no perdona la crítica externa. Sou els millors, els més objectius i els més independents.\nJa fas un judici de valor sobre la traducció i dones per fet que és una despesa innecessària. És el mateix argument que utilitzen a Madrid per a prohibir el català al Congrés o a Brussel·les per a vetar el català al Parlament: És massa car. Si no comencem per dignificar la nostra llengua a casa nostra, al nostre Parlament, no esperem que després els de fora ens facin cas.\nEl més esperpèntic de la professió és el passotisme dels mitjans. L'agència Efe va difondre una nota plena d'errades i tots els mitjans s'hi van abonar sense que un trist becari es prengués la molèstia d'entrar al web del Parlament i contrastar la informació.\nEl problema és que els mitjans fixen el termòmetre de l'actualitat i han decidit que la cooperació no és noticiable i en canvi la catàstrofe sí que ho és.\nAllà tu amb la teva consciència. Però si no us apliqueu una mica d'autocrítica, nem malament.\nA proposito del periodismo.\nEls mitjans de comunicació estan més interessats en la "cursa de cavalls", és a dir, en la confrontació que no pas en informar, realment, que fan els polítics.\nFent un paral·lelisme amb la premsa del cor, els mitjans de comunicació fan premsa groga política.\nNotícies importants com les que apuntes o com les de l'aprovació per part del govern espanyol de l'eix ferroviari d'alta velocitat del Mediterrani-Cantàbric, que deixen al marge els ports catalans, passen desapercebuts malgrat la transcendència econòmica que decisions polítiques com aquesta tenen.\nHola donaire, puc estar d'acord amb tu plenament en que és totalment injust que es valori tota la feina d'una comissió per només un fet. De fet estic d'acord en que no hauria de ser així.\nPerò no és menys cert que les coses s'han de fer bé tots els dies, i si no que li diguin als arquitectes del poliesportiu de Sant Boi (i a l'arquitecta municipal) per exemple . (i perdoneu pel comparatiu, però és una mica més del mateix)\nDe tota manera, i anant en el sentit de la teva crítica aquí hi ha un peix que es mossega la cua, ja que no se si esta molt clar si llegim el que llegim perquè ho publiquen els diaris, o el que publiquen els diaris és el que volem llegir.\nCrec que la culpa és compartida.\nSalutacions i ànims. M'agrada el teu bloc.\nGracias por la labor realizada, Sr. Donaire.\nNo estaría de menos, tampoco, que dedicara, en mi humilde opinión, un post al traductor castellano-catalán en el Parlamento. Lo cortés no quita lo valiente.\nMiramos la luna, pero también nos fijamos en el dedo.\nDoncs jo sí estic d'acord amb tu. I hi estic d'acord perquè després de 10 anys en el periodisme, i de 4 anys de doctorat, i de 5 anys formant futurs periodistes, cada vegada se'm fa més difícil il·lusionar-me per aquesta professió a casa nostra. Em pregunto quantes oportunitats li queden al periodisme enmig de tants interessos econòmics i polítics de les empreses periodístiques.\nI en contar d'alguna opinió, jo sí penso que la feina ben feta sí que és notícia. No es tracta que us felicitin als membres de la comissió per la feina que feu bé, sinó que sigui notícia i sigui difosa als mitjans per la seva importància. Des del meu punt de vista, molt superior a la importància de la traducció dels nassos.\nAra, dit tot això, no renuncio a pensar que un altre periodisme és possible. I aquesta il·lusió és la que, de moment, encara em manté en una facultat de ciències de la comunicació per formar futurs professionals, i que tinguin criteri. Per sort, cada vegada hi ha més finestres per fer periodisme sense haver-nos de sotmetre necessariament als interessos de l'empresa periodística i els seus directius.\nI ara te n'adones que Catalunya només és utilitzada per llençar-se els plats pel cap?


You are here: Home ∼ Puigdemont, entre les grans amenaces pel món el 2017?\nEl prestigiós setmanari Politico, en la seva edició europea, ha inclòs Carles Puigdemont en una llista de 12 personalitats que “probablement arruïnaran el 2017”. La publicació diu que el president català i el seu referèndum seran un dels motius pels quals molts europeus voldran quedar-se al llit coberts fins amunt amb el llençol durant tot l’any. El més surrealista de tot plegat és que Puigdemont comparteix llista amb el reaccionari polonès Jaroslaw Kaczyński, l’islamòfob holandès Geert Wilders, el populista Beppe Grillo, dos dels assessors de Trump més estrafolaris o bé els hackers russos que amenacen de boicotejar les eleccions dels països més importants del món.\nD’entrada, és surrealista posar al mateix nivell que aquesta ‘fauna’ el president democràticament escollit d’un país que es compromet a organitzar un referèndum per un poble sense discursos xenòfobs, euroescèptics o personalistes (el procés és col·lectiu i podria haver estat liderat per qui fos, com es va demostrar amb la investidura in extremis del gener passat).\nPosted in El Dietari del Procés Tagged Carles Puigdemont, Madrid, politico, puigdemont, referendum, Trump


La Generalitat inicia contactes internaciona... - Govern.cat\nquery_builder 19 febrer 2004 11:50\nLa Generalitat inicia contactes internacionals per ajudar a les empreses catalanes\nEl conseller de Treball i Indústria, Josep Maria Rañé, ha acordat avui amb el comissari europeu de Recerca i Desenvolupament, Philipe Busquin, continuar mantenint reunions i li ha traslladat la petició de que la Unió Europea recolzi les experiències de tecnologia vers les pimes catalanes i es comprometi amb la nova política industrial engegada pel Govern de la Generalitat\nEl conseller de Treball i Indústria de la Generalitat, Josep Maria Rañé, ha sol·licitat avui al comissari europeu de Recerca i Desenvolupament, Philipe Busquin, facilitats en els ajuts comunitaris per a les petites i mitjanes empreses catalanes. La petició s’ha fet en el transcurs de la Convenció “Districts od Creativity meet @ Fladers”, a Lovaina (Bèlgica).\nAquest encontre reuneix per primera vegada a alts representants de 10 regions punteres, tecnològicament parlant, d’arreu del món. El conseller Rañé ha assistit a la convenció acompanyat de la secretaria d’Indústria i Energia, Maria Teresa Costa, del director del Cidem, Agustí Segarra, i de representants del Copca. Les regions presents a la convenció són, a més de Flandes com a organitzadora, Catalunya, Baden-Wurtemberg, Llombardia, Maryland, Nord-Pas de Calais, Escòcia, Shangai, Karnataka i Quebec.\nEn el transcurs d’una reunió amb Philipe Busquin, els assistents han exposat al comissari els problemes amb què es troben les seves empreses. Posteriorment, Busquin ha mantingut una reunió amb el conseller Rañé on aquest li ha reiterat la petició de que la Unió Europea recolzi les experiències de tecnologia vers les pimes catalanes i es comprometi amb la nova política industrial engegada pel Govern de la Generalitat.\nEn aquest sentit, el conseller de Treball i Indústria ha afirmat que “el criteri de la UE, segons el que ens ha comentat el comissari Busquin, és que el millor per desenvolupar una política d’ajudes a les pimes és que en aquestes polítiques tinguin un paper preponderant els governs regionals i en això coincideix plenament amb nosaltres”. Una altra coincidència constatada en la reunió és que cal generar xarxes complementàries i centres tecnològics que donin suport a les empreses. “Aquesta preocupació està en la línia derivada del pla global d’internacionalització i innovació que pretén la Generalitat”, ha afegit el conseller, que poc abans, davant els organitzadors de l’acte, ha sentenciat que “la globalitat exigeix un posicionament actiu en l’entorn competitiu. El no actuar suposa la decadència o la exclusió”.\nRañé també ha acordat amb Busquin mantenir futurs contactes a curt termini per tal que la UE conegui les necessitats de Catalunya, i que es pugui estudiar com es pot ajudar a les empreses que vulguin apostar per la innovació. Els contactes d’avui s’emmarquen dins la primera presa de contacte de la Generalitat per donar a conèixer la seva política industrial a Europa i les perspectives són que els organismes comunitaris s’han mostrat receptius. No obstant això, el conseller ha assenyalat també que els contactes iniciats a Lovaina es poden ubicar dintre del compromís del Govern de la Generalitat de posar en marxa la seva nova política industrial, la primera pedra de la qual es va escenificar aquesta mateixa setmana amb l’anunci de la Declaració del Pacte per la Competitivitat, signat per la Generalitat, les organitzacions empresarials i els sindicats.\nPoc abans, la secretaria d’Indústria i Energia, Maria Teresa Costa, ha constatat les dificultats de les pimes per accedir als programes marc de la Unió Europea. Per Costa, les petites i mitjanes empreses catalanes “estan poc presents en aquests programes perquè es troben amb molts problemes, especialment burocràtics i d’accés a la informació. Nosaltres voldríem que els programes marc es definissin amb objectius acordes amb els interessos de la nostra indústria”.\nCosta ha subratllat que tots els presents en la Convenció de Lovaina han estat d’acord en que cal crear xarxes de transferència de tecnologia “amb l’objectiu de que siguin fonts de coneixement per a les empreses i que assegurin la seva competitivitat, doncs les tres variables que determinen la competitivitat són la innovació, la dotació de capital humà i la internacionalització”. Per la secretària d’Indústria i Energia, això tan sols és possible amb la col·laboració dels centres de recerca de les Universitats.\n“Des del Departament de Treball i Indústria hem plantejat també la necessitat de crear relacions entre les regions europees per treballar en el camp de la innovació”, ha indicat Costa. En aquesta línia, tant el Cidem com el Copca han aprofitat la trobada per iniciar contactes amb organismes de les altres regions punteres i ja han acordat un calendari de reunions a curt termini per intercanviar idees i estudiar col·laboracions i bones pràctiques.\nDins d’aquest calendari cal destacar el fet d’estudiar la Xarxa d’Innovació Tecnològica de Baden-Wurtemberg per si les seves experiències poden aprofitar-se en el model català. Aquests contactes es faran a través de la Steinbes Foundation. “Intentarem analitzar la evolució del sistema d’innovació i agafar-lo com a referència”, ha explicat el director del CIDEM, Agustí Segarra. L’altra regió amb més empenta és la de Flandes. A través del Flanders Foreing Investment Office, els responsables de la Generalitat estudiaran diversos programes que el govern regional ha desenvolupat amb èxit: un programa de suport a empreses, un programa de creació d’empreses, el programa Bussines Plan Competition i el Centre d’Excel·lència de Disseny.\nA més a més, els representants catalans han concretat reunions amb l’Scottish Enterprise per estudiar el seu Programa de Creació d’Empreses i amb el UMD Biotechnology Institute per tal de cercar informació sobre els programes de bioincubdores i biotecnologia de Maryland. Per últim, a través del Indian Institute of Science, s’estudiarà la posada en marxa de la finestreta única d’atenció als emprenedors, una iniciativa que va donar mol bons resultats a la regió de Karnataka.\nEl grup d’aquestes 10 regions punteres no està tancat i no s’exclou que hi puguin formar part del grup altres regions desenvolupades. Els representants han aprovat a Flandes, tanmateix, una declaració política conjunta en la qual acorden “fomentar l’intercanvi d’experiències i impulsar la “fertilització” transfronterera” i “establir i intensificar les accions bilaterals i multilaterals, amb l’objectiu d’explorar noves oportunitats de negoci mitjançant associacions entre empreses, centres acadèmics i els governs de les regions participants a la trobada”.


Vadevi | Obertes les inscripcions per al Concurs de les Garnatxes del Món 2018 | DO Terra Alta\nObertes les inscripcions per al Concurs de les Garnatxes del Món 2018\nLa sisena edició del certamen tindrà lloc a la Terra Alta el mes d'abril de l'any vinent\nperRedacció 16/12/2017 09:30\nLa sisena edició del concurs internacional Grenaches du Monde ja està marxa. Aquesta setmana s'han obert les inscripcions i el termini per poder participar-hi romandrà obert fins al proper 13 de març.\nAquesta nova edició, que ha esdevingut una trobada imprescindible per professionals i aficionats del món del vi de tot el món, tindrà lloc l'abril del 2018 a la Terra Alta, zona reconeguda per ser una de les majors productores de garnatxa blanca del món.\nAl concurs hi podran participar tots els països productors i els seus actors, des de cellers particulars fins a cooperatives, comerciants..., així com a vins escumosos, tranquils, dolços, de licor..., amb denominació d’origen. El concurs contempla dues categories: ‘Garnatxes Pures’, vins elaborats amb, com a mínim, un 85% de garnatxa; i ‘Cupatges’, vins elaborats amb un mínim de 51% de garnatxa.\nEl concurs Grenaches du Monde va néixer en 2013, quan el Consell Interprofessional dels Vins del Rosselló va decidir crear el primer concurs totalment dedicat a aquesta varietat. En aquests anys, el concurs, que en les seves primeres edicions es va celebrar al Rosselló, s'ha fet itinerant, i ara se celebra a les principals regions productores de vins elaborats amb garnatxa, així el 2016 el concurs va viatjar fins a Campo de Borja, i aquest 2017 va tenir lloc a l'illa de Sardenya.\nTota la informació del concurs i les bases per participar-hi, seguint aquest enllaç.


Biblioteca Marià Vayreda - Olot - Dossier de premsa - Olot posarà barreres per evitar els cotxes al nucli antic durant el Tura\n01 de setembre de 2017 | Diari de Girona\nLa Policia farà controls aleatoris de les motxilles per impedir que els menors consumeixin alcohol sense control · Han canviat el recorregut de la Turinada, una cercavila nocturna, per tenir-la més acotada i poder-la controlar millor\nLa Taula de Coordinació de la Seguretat de les Festes del Tura d'ahir va decidir posar més barreres als accessos del nucli antic. També varen informar que mantindran les pilones elèctriques alçades durant els dies de les festes, del 6 fins al 10 de setembre). Tot per impedir el pas de vehicles.\nLa voluntat és reforçar el nivell d'alerta antiterrorista que és el mateix de l'any passat. Això no obstant, els atemptats de Barcelona i de Cambrils han fet que la Taula hagi decidit tancar més bé la zona de festes i també protegir-la amb més efectius policials tant de paisà com uniformats. Com més considerables siguin les aglomeracions, més protecció hi haurà.\nEl cap dels Mossos d'Esquadra [...


El fred fa estralls a Europa\nL'onada de fred siberià ha assolat Europa, i s'ha estès pel continent en pocs dies. Les temperatures gèlides, que han irromput en un hivern inusitadament suau, han tingut un balanç tràgic als països de l'Est, on ja han causat prop de 160 morts. Amb termòmetres que s'han desplomat fins als 30 graus sota zero en moltes zones (han arribat a -40 als Urals i a la mateixa Sibèria), el fred ha dut també problemes logístics. A Sèrbia uns 11.000 habitants de zones rurals estan aïllats per la neu. En pobles hongaresos, molts aturats excavaven ahir ells mateixos antigues mines a la recerca de carbó. La demanda de gas s'ha disparat de cop tant a Rússia -alguns governs afirmen que el subministrament s'ha alentit- com al Regne Unit, que ahir en va apujar el preu un 11%.\nBielorússia ha vist aquests dies com els hospitals s'omplien de persones que patien hipotèrmia i congelacions. La Creu Roja, com alguns governs, està construint d'urgència refugis per als sensesostre i les persones en estat d'embriaguesa al carrer, "extremament vulnerables", segons l'organització.\nAl sud-est del país gal ahir es va haver de tancar el trànsit de camions en autopistes. A l'illa de Còrsega, amb 20 centímetres de neu, 30.000 llars s'han quedat sense electricitat i també hi ha hagut restriccions de trànsit.\nCiutats del nord i del sud es van despertar ahir cobertes de neu (a la imatge, Bolonya). Dos trens, amb 200 i 80 passatgers a dins, van quedar aturats durant hores dijous a la matinada.\nEl pas del front polar per Polònia ha fet baixar els termòmetres quasi fins als -40 graus, i hi ha deixat 29 víctimes mortals per hipotèrmia. Ahir, molts sensesostre es van aixoplugar en una central de calefacció als afores de Varsòvia.\nUcraïna ja suma 63 morts, 20 en 24 hores entre dimecres i dijous. Dos terços els han trobat al carrer. Una setmana amb temperatures d'entre 25 i 30 sota zero ha dut 900 persones als hospitals i 14.000 escoles a tancar. Ahir els supermercats de Kíev informaven de falta d'aliments.\n22 morts -vuit ahir- és el balanç després d'una setmana de temperatures gèlides. El fred ha causat caos a les carreteres, el tancament de l'espai aeri i marítim i la retirada (temporal) dels indignats del carrer.\nEl fred va ser una bona excusa per al govern per desaconsellar als moscovites que es manifestin demà, ja que hi farà temperatures molt "desfavorables". Hi ha dues concentracions previstes contra Putin, i una a favor. A la imatge, un policia desallotja ahir una manifestació no autoritzada a les portes del ministeri de l'Interior. Hi havia 17 graus sota zero.


2010/2010_06_14_Rutes_carrer_Carme.jpg dilluns, 14 de juny de 2010\nRosor ForetAngels Molina\nPersonatges Yolanda Artero - Presidenta Carme Comerç Mutasim Abdel Gadir - Vocal junta directiva Carme Comerç\nEl Carrer del Carme, al cor del Raval, és una de les principals arteries del barri. Va néixer fa més de VI segles com una mena de via ràpida que vorejava la ciutat romana i que els viatjants de l’època feien servir per evitar el pas pel centre de la Ciutat. Ara, els comerciants d’aquest carrer han impulsat un seguit de visites guiades per divulgar la història de la zona.\nUna ermita romànica, un edifici de l’època dels indians, l’antic hospital de la Santa Creu… són alguns dels edificis que fan palesa la importància històrica del carrer del Carme.\nLa iniciativa d’organitzar visites guiades per la zona va néixer de la mà de Carme Comerç per mostrar la riquesa històrica i patrimonial d’aquest carrer i els seus voltants.\nLes rutes recorren tot el Carrer del Carme, des de les Rambles fins a la Plaça del Padró. Són visites guiades, gratuïtes i obertes a tothom que estigui interessat a conèixer la història d’aquest racó de la Ciutat.\nLes rutes es fan tots els dissabtes de juny a les 11h del matí. Però a més d’aquestes visites, Carme Comerç organitza activitats culturals i lúdiques al llarg de tot l’any. Per exemple, el proper 16 de juliol la Capella de Sant Llàtzer obrirà les seves portes per oferir un Concert de Bols de cristall de quars.


Major el consum que la producció\nAutor: Jesús Domingo\nEl passat dia 31 d'octubre apareixia el titular "El consum mundial de cereals serà més gran que la producció en aquesta campanya", sens dubte em va semblar interessant donar-lo a coneix-se per les connotacions que pot tenir en els preus dels cereals.\nEl Consell Internacional de Cereals (CIC) ha estimat una producció mundial de cereals de 2.081 Mt en el seu informe d'octubre. Aquesta xifra és 23 Mt menys que el 2017 però 9 Mt més que l'estimat al setembre. L'augment de les estimacions d'octubre és conseqüència de majors xifres previstes de blat a la Xina, UE i Rússia, tot i que s'han retallat les d'Argentina i Austràlia.\nEl consum continua creixent. En la campanya 18/19 augmentarà en 31 Mt, fins 2.136 Mt. El 87% d'aquest consum serà de blat de moro (52%) i de blat (35%).\nEn aquesta campanya es consumirà 57 Mt més que les que es produiran, provocant una caiguda d'existències, què podria arribar a 37 Mt en els principals països exportadors.\nLa forta demanda mundial fa que segueixin creixent les exportacions mundials fins 369 Mt, només 1 Mt més que la passada campanya. No obstant això, hi haurà menys exportacions en blat i melca i creixeran les del blat de moro i les d'ordi.\nEl CIC preveu per a la propera campanya una major superfície de sembra de blat, per primera vegada en quatre campanyes, tot i la falta de pluja a la UE, Rússia i Ucraïna, on a causa d'aquest problema, s'espera un descens de la superfície de colza a la UE.


Intoleràncies alimentàries – Farmàcia de guàrdia\n01/03/2017 25/05/2017 by admin Comment Closed\nConeixes quin són els millors aliments per aconseguir el teu equilibri i benestar?\nQuè és una intolerància alimentària?\nLa ingesta d’un determinat aliment pot provocar en l’organisme una reació inesperada. La intolerància és un tipus d’hipersensibilitat no alèrgica, en la que estan involucrats els mecanismes inmunològics, tòxics, enzimàtics o psicològics i que afecta al metabolisme d’aquell aliment.\nSaber quins aliments se li posen bé, si té intolerància o quins digereix pitjor, pot ajudar al seu organisme. En termes generals, podem afirmar que aquest test l’ajuda a:\nGuanyar vitalitat i sentir-se millor\nConèixer quins aliments li generen malestar i així poder evitar-los\nAmb aquesta informació l’especialista podrà elaborar-li una dieta adaptada a les seves necessitats.\nLa mala alimentació actual i el ritme de vida trepidant són la causa de que cada vegada més siguin més les persones que pateixin problemes digestius. Per aquest motiu, a finals del 2015 vam establir un acord de col.laboració amb l’empresa Sanitest, responable de realitzar-nos aquest test.\nEl test es basa en l’aplicació del Mètode de Voll. És un mètode mitjançant el qual es mesura la resistència elèctrica que exerceixen els punts de control (punts d’acupuntura i punts de Voll), sent possible realitzar una autèntica mesura de l’estat dels òrgans i sistemes. Mitjançant el test d’intolerància alimentària es podrà conèixer quins són els aliments potencialment nocius per al pacient. D’aquesta manera, es facilitarà a l’especialista una informació de notable valor, ajudant-lo a una avaluació més concisa i a una millor prescripció dietètica.\nPer tal de poder fer el Test, cada mes i mig aproximadament, una diestista ens visista durant tot un dia. les persones interessades només cal que en ho diguin prèviament. A més, no només ens diran quins aliments som intolerants, sinó que sortiran amb les recomenacions dietètiques pertinents per tal d’aconseguir aquest equilibri i benestar.\nPodeu demanar hora:\nTel. 977 609119 977608717\nIntoleràncies alimentàries, Serveisaliment, intoleràncies\nEls continguts del Blog:\nMetotrexate i seguretat\nRotarix o Rotateq, quina és millor?\nCal posar-se la vacuna del Virus Papiloma Humà (VPH) quan ja has estat infectat?\nAliments i Calci\nAlimentació i potassi


El 2on Congrés Catalunya Emprèn presenta ImmSound com a cas d’èxit\nEl triomf tecnològic d’ImmSound, spin-off d’àudio 3D immersiu sorgida d’Eurecat-Barcelona Media, ha estat un dels casos d’èxit que s’han presentat a la segona edició del Congrés Catalunya Emprèn, que s´emmarca dins del programa de finançament d´ACCIÓ amb la finalitat d’estimular la capacitat innovadora i emprenedora de Catalunya.\nDurant el seminari, Stefano Lacaita, que va ser el director general d’ImmSound, va recordar que l’empresa d’Eurecat-Barcelona Media va sorgir després de la constatació que la indústria invertia en R+D en imatge 3D, però oblidava l’avenç quant a tecnologies d’àudio.\nLacaita va explicar que a partir de 2006 es va crear un grup de recercadors en matèria d’àudio que va atreure joves talents provinents de diferents disciplines. Durant anys, aquests investigadors van desenvolupar aquest concepte d’àudio immersiu i van arribar a un nou sistema de codificació del so.\nEn el moment en el que es va poder provar aquest nou concepte, es va crear una societat, ImmSound, a la qual hi van participar Eurecat-Barcelona Media i diversos inversors privats, molts d’ells amb experiència professional en el món del cinema i dels media.\nDesprés, ImmSound va desenvolupar i va comercialitzar arreu del món la solució que permetia produir i reproduir a les sales de cinema bandes sonores de tipus immersiu. La venda d’ImmSound a Dolby Laboratories l’any 2012 va permetre culminar un procés de transferència de tecnologia al principal player mundial del sector.\n“La transferència tecnològica a través de spin-offs” és el títol del seminari de Catalunya Emprèn on es varen presentar exemples de com construir una nova generació d’empreses tecnològiques amb productes diferencials i ocupació de qualitat que aprofitin el potencial científic de les empreses catalanes. L’objectiu era presentar empreses que,com ImmSound, han convertit la seva recerca científica i tecnològica en models de negoci competitius, innovadors i ambiciosos.


Exèrcit de l'Aire... i de l'Espai - Diari de Girona\nExèrcit de l'Aire... i de l'Espai\nDefensa estudia el canvi de nom perquè «el component aeroespacial condicionarà la forma de vida dels espanyols»\nMargarita Robles va visitar l'Escola Naval Militar de Marín, a Pontevedra. efe\nMargarita Robles va visitar l'Escola Naval Militar de Marín, a Pontevedra.\nLa ministra de Defensa en funcions, Margarita Robles, va explicar que l'Exèrcit de l'Aire s'està plantejant canviar la seva denominació per la de Exèrcit de l'Aire i de l'Espai, ja que el component aeroespacial «condicionarà en un futur la seguretat i la forma de vida dels espanyols». Ho va fer en la inauguració del XXIX Seminari Internacional de la Càtedra Alfredo Kindelán, que es prolongarà fins al 8 de novembre a la Caserna General de l'Exèrcit de l'Aire.\n«És quelcom que l'Exèrcit de l'Aire està debatent. No ens podem avançar, però probablement el futur passi per aquesta denominació», va opinar Robles. Per a la ministra, «el futur passa per alguna cosa més que per la cooperació» entre aquestes dues matèries: «Una unió entre l'Exèrcit de l'Aire i l'espai». «No podem contemplar el món del segle XXI i el futur oblidant-nos de l'espai», va afegir.\nEn aquest sentit, va explicar que en aquest assumpte «no hi pot haver un plantejament purament nacional» i que s'ha de treballar en clau internacional de cara al futur. Precisament, al seminari inaugurat van participar experts nacionals i internacionals, amb representants dels EUA, Alemanya, França, Itàlia o Canadà.


Croàcia des del mar (u) | ... de tant en tant\nAquest cop, doncs, amb els bons amics de l’Onas he voltat una mica per les illes que van de Dubrovnik cap al nord. El temps, però no tant els vents, ens ha acompanyat prou bé. I gràcies a ser setembre, la massificació pròpia de l’agost me l’he estalviada del tot (menys a Dubrovnik). Com que comercialment he fet tard (em temo que a aquestes alçades s’ha publicat força sobre Croàcia) i dubto que a curt termini publiqui res del viatge (en tot cas fins l’estiu vinent ni de conya) doncs me n’autopublicaré aquí una sèrie. Encara no en tinc ni idea de com ho faré. Si explicaré el viatge tal qual, seguint el recorregut, o què. En tot cas amb aquesta foto aniré obrint boca a qui pugui tenir curiositat.\n1 Response to “Croàcia des del mar (u)”\nCroàcia sota el mar (dos) « … de tant en tant Retroping en des. 1st, 2011 a les 11:03\n« Stop desnonaments!\nCroàcia sota el mar (dos) »


Inici > Comunitat i vida universitària > Síndic de Greuges de la UPF\nAquesta memòria correspon bàsicament al període que va del 6 de maig del 2014 al 6 de febrer del 2015, nou mesos; no compleix, doncs, l'any natural amb motiu de l'avançament del Claustre. Però està reglamentat que hi hagi un informe anual al Claustre, el qual es va presentar el dia 12 de març del 2015, i el dia 26 de març del 2015 es va informar al Ple del Consell Social. Aquest informe, que està penjat a la web del Síndic, conté les resolucions, els temes i les orientacions donades a les queixes rebudes dins d'aquest període.\nDestaquem en aquesta memòria que en cada informe anual hi ha queixes de persones que en algun moment pensen que els seus drets no han estat respectats. Això no vol dir que tothom que arriba al Síndic pensi que hi ha hagut una vulneració de drets; feliçment, no és així. Però sempre hi ha persones que es troben en una situació que creuen que és injusta. I donar a conèixer aquestes situacions que es generen en l'activitat universitària és l'objectiu de l'informe del Síndic.\nSiguin o no siguin injustes les situacions humanes que arriben al Síndic, les queixes i les consultes rebudes es poden interpretar com un recordatori, un examen de consciència col·lectiu de la Universitat. En alguns aspectes, la vida universitària sempre es pot millorar; es poden resoldre problemes de manera més inclusiva; es pot fer esmena d'assumptes que han passat desapercebuts, etc. És a dir, que hi ha temes, conductes i moments que s'han de considerar o tornar a considerar. Malgrat aquest caire ingrat, una feina positiva de la figura del síndic és la d'esperonar. La nostra universitat és un campus d'excel·lència, i l'informe del Síndic és un recordatori per ser-ho encara més.\nDurant aquest període, s'han atès 110 persones i s'han portat a terme un total de 93 intervencions, que correspondrien a un tant per cent superior al de l'anterior període, el 2013-2014. Dins del còmput total d'entrades s'han pogut contestar, investigar i tancar 88 sol·licituds, i 5 queixes estan en procés, pendents de resolució. S'ha obert una queixa d'ofici, hi ha una queixa rebutjada i dues de retirades (una d'individual i una altra de col·lectiva). S'han pogut resoldre favorablement un 63% de les queixes presentades. La majoria de consultes s'han pogut contestar i resoldre al 100% amb molta més rapidesa que les queixes. En alguns dels casos, tot i no acceptar-les com una queixa i, per tant, no obrir-ne l'expedient corresponent, s'han complicat i ha calgut fer un seguit de gestions més pròpies d'una queixa per poder solucionar els conflictes que presentaven.\nSobre les persones reclamants, destaquem el següent: el 80% dels casos són queixes o consultes dels estudiants de grau (74); el 12%, d'estudiants de postgrau (12); el 4%, del PDI (4), i el 3%, del PAS (3). Respecte al període anterior, augmenta en un 7% el nombre d'estudiants de grau que presenten queixes; en canvi, disminueix en un 12%, el dels estudiants de postgrau; baixa un 2% el del PDI, mentre que el del PAS augmenta en un 2%. Pel que fa al sexe, s'han adreçat al Síndic un 51% de dones i un 42% d'homes. Aquest any, doncs, s'ha invertit el percentatge respecte al període anterior, en què van presentar més queixes els homes. Destaquem que els temes en què hi ha més volum de queixes són els relacionats amb la docència i amb l'economia, que empaten amb un 20,43% cadascun i, seguidament, entra com el tercer tema de conflicte la matrícula, amb un 19,35%.\nLa paraula clau de moltes queixes seria l'aïllament en el qual es troben molts dels que s'acullen al Síndic de Greuges. Només hi ha hagut una queixa col·lectiva; gairebé totes són individuals i moltes mostren indicis de solitud.\nDurant aquests nou mesos, l'activitat del Síndic de Greuges ha estat semblant a la d'altres anys; però això no vol dir que hi hagi repeticions. Cada període es caracteritza per alguna nota que destaca entre els temes que arriben a l'oficina, la qual reflecteix un aspecte rellevant de la vida de la UPF.\nSón representatives les queixes sobre les beques. Cada any, el procés que comporten és més llarg i més difícil. S'ha de consultar primerament amb l'AGAUR la possibilitat d'obtenir una beca; se sol·licita quan s'obre la convocatòria ministerial, que sempre coincideix amb el període de matriculació; es resolen al llarg del curs, al gener o al febrer; després, els diners han d'arribar de Madrid, i es poden cobrar al juliol, una vegada l'estudiant està matriculat del curs següent. Això fa que la UPF no rebi tampoc els diners de les matrícules i que els estudiants hagin d'avançar, en alguns casos, els diners, el que representa greus dificultats per a alguns estudiants amb beca. Són aquestes darreres les que arriben al Síndic.\nTambé generen queixes les taxes que s'han de pagar quan hi ha canvis d'estudis que comparteixen assignatures. Hi ha graus a la UPF que comparteixen assignatures, però aquestes es consideren específiques de cada pla d'estudis. Els estudiants no poden entendre que s'hagi de pagar una taxa per assignatura quan són les mateixes, quan han estat impartides pels mateixos professors en els mateixos grups i en el mateix horari; en diferents estudis, però. És aquesta exigència una interpretació restrictiva del Decret de preus públics, que no es fa només a la UPF sinó que està estesa a totes les universitats.\nSón també destacables les queixes que generen les pràctiques, siguin o no reconegudes acadèmicament. Els convenis, els canvis en les empreses impossibles de preveure per la UPF, el caire internacional d'algunes, etc., compliquen la realització, el reconeixement en crèdits i el temps que se'ls ha de dedicar.\nLes queixes i les consultes del PDI i del PAS sempre tenen un caire molt individual i, pel fet de ser poques, no se'n poden treure generalitats.\nS'han mantingut diverses reunions amb els síndics i els defensors d'altres universitats i s'hi ha participat: els dies 3 i 4 de juliol del 2014, el Síndic de Greuges de la UPF va organitzar a la seu del Rectorat la trobada anual de defensors de les universitats de parla catalana, que compta amb el suport de la Xarxa Vives d'Universitats; els dies 22, 23 i 24 d'octubre del 2014, va assistir a la trobada anual de la XVII Conferència Estatal de Defensors Universitaris (CEDU) a la Universitat d'Extremadura, al campus de Badajoz; el dia 21 de novembre del 2014, va assistir a una jornada de treball entre els síndics de les universitats catalanes, que va organitzar la síndica de la Universitat Rovira i Virgili de Tarragona; i, finalment, els dies 5 i 6 de febrer del 2015, van tenir lloc dues reunions de la Comissió Executiva de la CEDU, novament a la seu del Rectorat de la UPF.\nEls temes universitaris tractats en aquestes reunions són alguns dels que generen o poden resoldre queixes: els codis ètics, la normativa contra el plagi i la falta d'ètica professional, les assignatures amb resultats de superació anòmals, el frau en les avaluacions, els problemes amb les demandes d'anul·lació de matrícula, les polítiques d'igualtat. S'hi van exposar els canvis produïts en les activitats del Defensor del Poble espanyol des de la seva creació i els temes pròpiament universitaris que arriben a la seva oficina, o s'hi van escoltar defensors universitaris de l'àmbit iberoamericà i la seva visió de la tasca que fan. De tot queda constància en l'apartat corresponent de l'informe.\nAmb aquesta presència i participació en xarxes i associacions universitàries i en fòrums on es tracten assumptes comuns a la figura dels defensors i síndics de les universitats, el Síndic de Greuges de la UPF vol manifestar el compromís obert i solidari amb el caràcter universal que guarda i caracteritza el mot universitat: obertura a tota mena de coneixements i a l'espai exterior sense cap límit, com és l'univers.\nFinalització del mandat de la síndica, Dra. Paz Battaner\nLa síndica Paz Battaner va presentar l'informe 2014-2015 el dia 12 de març del 2015 al Claustre, on també va ser escollit el nou síndic, i el dia 26 de març del 2015 va presentar l'informe al Ple del Consell Social. La síndica es va acomidar del Claustre i del Ple del Consell Social després de complir els set anys de mandat que preveuen els Estatuts de la UPF.\nPresa de possessió del síndic, Dr. Josep Maria Casasús i Guri\nEl Dr. Josep Maria Casasús i Guri, va ser escollit síndic al Claustre del dia 12 de març del 2015, i va prendre possessió com a nou síndic de Greuges de la UPF el dia 5 de maig del 2015, en un acte acompanyat de la síndica sortint, que va tenir lloc a l'avantsala de la Sala de Reflexió del campus de la Ciutadella. El Dr. Josep Maria Casasús ja s'ha presentat a tots els síndics de la Xarxa Vives d'Universitats, i als defensors estatals de la Conferència Estatal de Defensors Universitaris (CEDU), així com també ha mantingut una entrevista amb el síndic de Greuges de Catalunya i dos dels seus assessors. Des de la seva presa de possessió, el nou síndic ha atès consultes, ha tramitat queixes i ha pres dues resolucions.\nTaula 3.30. Quadre de queixes i de consultes ateses 2014-2015


Es presenta la candidatura ‘Amb Totes Podem’ que opta a rellevar Jarabo\nEl Palma Arena ha acollit aquest dissabte la presentació de la candidatura ‘Amb Totes Podem’.\n‘Amb Totes Podem’ ha fet pública aquest dissabte al Palma Arena la seva llista de candidats i candidates a formar part del pròxim Consell Ciutadà Autonòmic de Podem Illes Balears. Una llista que, segons han assegurat, «mescla joventut, experiència, voluntat de govern i representativitat de totes les illes i sensibilitats».\nLa candidatura ha assegurat sentir-se «orgullosa», ja que creuen que «serà la llista guanyadora a les eleccions primàries». «Una llista de cohesió, amb gent experimentada i compromesa, persones amb il·lusió i ganes de contribuir en aquesta revolució democràtica que és Podem a les Illes», han afegit.\nLa candidata a la Secretaria General, Mae de la Concha, anirà finalment com a número 7 dins aquesta llista al Consell Ciutadà, que encapçalen dones joves i que està conformada per gent dels cercles, dels pobles i de les institucions. «Estic molt orgullosa d’estar avui acompanyada de totes aquestes persones, que seran el motor del nou canvi», ha assegurat.\nA més dels membres de la candidatura i d’altres simpatitzants amb el projecte, la candidata a Secretària General ha comptat també amb el suport (a la imatge) del diputat al Congrés Juan Pedro Yllanes i del Secretari General de Podem, Alberto Jarabo, que ha afirmat davants els mitjans que «aquesta candidatura mira cap al futur, recollint el millor de l’adolescència del nostre partit, però conscients que arriba la maduresa».\nLlista definitiva d'‘Amb Totes Podem’\nUna mica més arregladets si que sels veu


Opinió amb independència. Dijous, 21 de febrer de 2019 02:31 h\nDietari 2014 Dijous, 26.4.2018. 23:25 h\nBona part de la societat espanyola s’ha mostrat avui terriblement indignada en el que ha estat el tema del dia: la sentència de l’Audiència de Navarra contra un grup de cinc joves anomenat ‘la Manada’. El cas es remunta a les festes de San Fermín de 2016, quan els cinc nois, un d’ells Guàrdia Civil, van arraconar una noia a un portal i la van violar per totes bandes, amb fins a tres homes fent-ho al mateix moment. Fins i tot hi ha un vídeo gravat per ells mateixos on es mostra. La qüestió és que aquest cas es va fer molt mediàtic per la brutalitat dels fets, i perquè algú s’havia atrevit a exculpar-los dient que era consentit i que ella els hauria d’haver parat els peus si era cert que no volia a les cinc bèsties sobre seu en un portal i sense condons. Llegir-ne més\nAl tombant del dia, la justícia belga deixava en llibertat provisional al president de la Generalitat de Catalunya, Carles Puigdemont, i als consellers que s’han quedat amb ell. Era pràcticament mitjanit quan es produïa un esclat controlat d’alegria a les xarxes socials entre el sector independentista que ja feia cap al llit. De cop, el jutge belga deixava en evidència que el Govern català no era ni perillós ni presentava risc de fuga. Però encara més, la pròpia fiscalia belga no havia demanat tampoc l’ingrés a presó de manera preventiva i sense fiança als governants del Principat. Llegir-ne més\nJa ho dèiem ahir: Carme Forcadell ja està a mans de la Fiscalia perquè en faci el que la radical Consuelo Madrigal –qui dirigeix aquest òrgan que penja del ministeri de Justícia— en faci el que li sembli, amb el vist-i-plau del Tribunal Constitucional. Doncs bé, només unes hores més tard d’haver aconseguit el beneplàcit, el ministeri fiscal ja està considerant formalitzar una querella per a Carme Forcadell... I ara pel mateix fet –la votació de les conclusions de la comissió del procés constituent de juliol passat que, per cert, han quedat superades per la votació d’aquest dijous—, també estan rumiant acusar per desobediència els diputats Jordi Turull (Junts pel Sí) i Anna Gabriel (CUP). Llegir-ne més\n3113 lectures Un comentari\t Enviar l'article\nManifestació alamany bassa borràs crida diàleg eleccions erc felip vi forn independència judici junqueras marchena mundó murs humans nuet pdecat pp presos rei revolta sánchez turull vox


Grans troballes de l'arqueologia\nProfessor/a: GARCÍA TARGA, JOAN\nUs proposem conèixer a fons alguns dels assentaments arqueològics més rellevants de tots els temps com per exemple Xbaatun a Tekal de Venegas a la península del Yucatán a Mèxic, l’assentament neolític de Gobekli Tepe a Turquia, el poblat neolític de la Draga a Banyoles, Stonehenge o la ciutat àrab de Medina Azahara entre d’altres. Ens aproparem a totes aquestes descobertes a través de la seva història. Analitzarem cadascuna de les troballes en ella mateixa, en el seu context històric i cultural retrocedint en el temps.\nEgipte en el Regne Nou\nProfessor/a: SÁNCHEZ SEBASTIÁN , SERGI\nSuperada la conquesta d’Egipte pels asiàtics, el Regne Nou suposà el moment àlgid de la política i les arts egípcies. Coneixerem faraons llegendaris com Ramses II, Tutmosis III, Tutankamon i la reina Hatsepsut, així com altres més desconeguts, però no per això menys interessants. Endinsa’t en una època en què Egipte era un gran imperi des de Núbia fins a Síria, però on també hagué de fer front a importants enemics interns i externs.\nLa història dels Grans Imperis: Pèrsia, Hel·lenisme i Imperi Romà\nProfessor/a: Pisa Sánchez, Jordi\nEls grans imperis s'han succeït al llarg de la història d'Europa i del Mediterrani. Aquests imperis han dominat territoris a Europa, Àsia i Àfrica i han donat forma a la cultura europea i a l'organització actual de les fronteres de molts estats. En aquest curs en centrarem en la història de l'Imperi persa, les ciutats gregues i l'helenisme i en l'Imperi romà.\nProfessor/a: Jonathan López- Vera, d'Espai Daruma


pack expert amb 12 eines reals per infants\nsi fas la comanda en 21 h i 32 minuts Detall del lliurament\nEl set d’eines Pro Basic és un conjunt intermig d’eines per a nens i nenes. Aquest conjunt d'eines de veritat però de mida infantil, és una selecció per a infants principiants o iniciats amb les eines reals.\nAmb aquestes eines podran tallar fustes o llistons finets, clavar i desclavar. A més, hem seleccionat algunes fustes de bassa perquè puguin anar per feina només obrir el paquet.\nEl set inclou 12 eines infantils:\nSi busqueu un set més complet, potser t’interessa el Set Expert.


El sorprenent miracle de la vida – Sindicat de Pares\n7 gener, 2014 /0 Comments/in La Família, Miscel-lània /by SdP\n“Les persones viatgen grans distàncies per ser sorpreses davant les altes muntanyes, de les enormes ones dels mars, de les llargues trajectòries dels rius, de la immensitat de l’oceà i del moviment dels estels. I no obstant això elles passen per les seves pròpies vides sense sorprendre’s.” Sant Agustí\nA continuació, un vídeo presentat a TEDtalks, realitzat per Alexander Tsiaras, guanyador de diversos premis per haver contribuït a l’avanç de la medicina a través de la tecnologia. Que bella pot ser la tecnologia quan està al servei de la veritat i de la bondat de l’home! Us animo a gaudir d’aquesta obra d’art de quatre minuts, sobre el sorprenent miracle de la vida en l’úter de la mare, miracle sobre el qual la naturalesa i la ciència han legislat fa ja molt temps.\n“En la Bellesa, no hi ha tensió entre el que un deu i vol, ja que la Bellesa és el lloc en el qual convergeixen ambdues coses” (Educar en el Asombro, Plataforma Editorial, 2012, 6ª Ed.)\nPublicat per Catherine L’Ecuyer a Apego & Asombro\nTags: miracle de la vida, naixement, vida\nhttp://www.sindicatdepares.com/wp-content/uploads/2016/10/logo-mini.jpg 0 0 SdP http://www.sindicatdepares.com/wp-content/uploads/2016/10/logo-mini.jpg SdP2014-01-07 12:12:342014-01-07 12:12:34El sorprenent miracle de la vida\nEl meu fill no esta a Facebook Els millors Reyes: jugar més amb els fills


por Ester el Dl 15 Oct 2012 - 12:04\nUs volia demanar la vostra opinió de les metgeses del CIRH. He de demanar hora per d'aquí a uns dies i volia saber que penseu de les doctores (en femení) d'allà.\nHe pensat que potser seria bo canviar al Fabián. És només per intuïció que el vull canviar, no per res en concret.\nM'han dit una tal Dra. López que ha tornat de la baixa maternal, però jo no la conec. Després està la Maqueda (que en el seu moment no em va agradar però ara no la descarto) i alguna més que no recordo.\nApa ja em direu val?\nPetonets i merci.\nRe: Doctores Cirh\npor Dana el Dl 15 Oct 2012 - 21:30\nMe va tratar la Carla Rojas y me gusta mucho - te explica las cosas bien y clarito, pero ahora me parece que está de viaje, sabático o algo por el estilo.\npor Elisalsa el Dt 16 Oct 2012 - 8:48\nJo vaig estar amb la Alicia Maqueda, i a mi m'ha agradat. Potser és una mica seria, però ho explica tot clarament.\npor Yuclare el Dt 16 Oct 2012 - 11:01\nEster jo vaig fer tots els tractaments amb la Dra. Borras i la veritat tal com anaven passant els mesos cada vegada m'agradava menys.\nMirat fredament semblava una màquina de fer tractaments i sobretot desprès de la pèrdua del primer embaràs em va semblar la persona més gèlida del Polo Norte\nProfessionalment , crec que no va estar gaire encertada, si m'hagues recomenat FIV directament "otro gallo cantaría "\nPetons reina i sort !\npor paqui_libertad el Dt 16 Oct 2012 - 12:29\nJo vaig fer la primera visita amb la Dra. Borrás, la veritat és que van per feina, això és cert, nosaltres potser necessitem més "mimos" d'alguna manera, però es clar, no saben les nostres circumstàncies, nomes que anem allà i que volem ser mares, tenen certa mà però van per feina.\nA mi em va agradar la Dra. Borrás, a més que diuen que és de les més bones en quant al tema d'inseminacions, però realment jo encara continuo amb la possibilitat de que aniré al meu ginecòleg a que me la faci ell.\npor aiguaclara el Dt 16 Oct 2012 - 23:01\nCom a tasca de moderació, he fet dels missatges de resposta a un altre tema un tema nou per respectar continguts únics per tema.


Brexit: Els Vint-i-set aproven l’acord per a la sortida del Regne Unit de la UE | Internacional | EL PAÍS Catalunya\nEl president francès, Emmanuel Macron, fa una crida a fundar de nou la Unió Europea\nBrussel·les 25 NOV 2018 - 20:37\tCET\nJuncker i Barnier s'abracen a la cimera de Brussel·les, aquest diumenge. Al vídeo, declaracions del president de la Comissió Europea FOTO: AP | VÍDEO: ATLAS\nEls caps d’Estat i de Govern de la Unió Europea han aprovat l’acord de retirada del Regne Unit de la UE que estipula les condicions del divorci entre ambdues parts, així com la declaració sobre les seves relacions futures. Així ho ha confirmat el president del Consell Europeu, Donald Tusk, poc més de mitja hora després que s’iniciés la cimera. Després de la llum verda dels països de la UE, un formalisme després de les feixugues negociacions dels darrers dies entorn de Gibraltar i les exigències pesqueres de França, l’acord entra ara en el seu moment de la veritat: ha de ser ratificat pel Parlament britànic al desembre, i a posteriori per l’Eurocambra, que preveu votar-lo “entre el febrer i el març”, segons ha avançat el seu president, Antonio Tajani. El polític italià ha advertit que qualsevol extensió del període de transició haurà de tenir el vistiplau del Parlament.\nEls líders comunitaris han coincidit a qualificar la jornada de desafortunada per a la història de la construcció europea, però també han considerat el pacte com “el millor possible”. “És un dia trist, una tragèdia”, ha resumit el president de la Comissió Europea, Jean-Claude Juncker. El mandatari luxemburguès va convidar els diputats britànics a aprovar el text, de 585 pàgines, i va tancar la porta a la seva futura modificació. “És el millor acord per al Regne Unit i Europa. És l’únic acord possible”, va concloure. També s’ha referit al contenciós de Gibraltar, que va amenaçar amb ensorrar la cimera. “Els que no són espanyols no són conscients de la importància que aquest tema representa per a Espanya. He parlat amb el president i el Rei, i l’acord que hem tancat és un bon acord per a Espanya”, ha celebrat.\nEl negociador de la UE, Michel Barnier, ha augurat un futur com a “aliats, socis i amics” després de la separació formal del proper 30 de març. “Hem treballat i hem negociat amb el Regne Unit, mai contra el Regne Unit”, va afegir. El president francès, Emmanuel Macron, ha subratllat que la relació entre la UE i el Regne Unit continuarà sent fluïda “i podrà evolucionar”. Macron ha defensat les garanties que s’han obtingut a última hora per als pescadors francesos, i ha fet autocrítica sense caure en el dramatisme. “No és un dia de dol. És l’elecció d’un poble sobirà. Europa necessita una refundació i és l’opció a què dono suport i que ha de marcar el debat de les properes eleccions europees”.\nEspanya, per la seva banda, va aixecar aquest dissabte el possible veto a l’aprovació de l’acord després de rebre una “triple garantia”, pel que fa a Gibraltar. Els Vint-i-set i la Comissió es comprometen a no negociar mai un acord amb el Regne Unit que inclogui Gibraltar. A més, la negociació dels acords futurs que afectin el Penyal requerirà inexcusablement el vistiplau previ d’Espanya. Abans d’entrar en la reunió amb els Vint-i-set, Pedro Sánchez ha tingut una reunió breu amb el president del Parlament Europeu, Antonio Tajani, el qual ha explicat que l’acord arribarà al ple de l’Eurocambra al desembre, i després es portarà a votació al març a tot estirar.\nUn darrere l’altre, els líders europeus han fet el mateix diagnòstic. “Hi ha un acord acceptable sobre la taula”, ha afirmat el primer ministre holandès, Mark Rutte. “Ningú guanya, tots hi perdem perquè el Regne Unit se’n va”, ha afegit Rutte, que, tot i això, ha afirmat que “si visqués” a Gran Bretanya donaria suport al pacte, ja que limita les conseqüències del Brexit. “És molt equilibrat”, ha afegit.\nLa presidenta de Lituània, Dala Gribauskaite, ha coincidit que els Vint-i-set no estan “gaire contents”, i ha recordat que ara “depèn del Regne Unit decidir quin és el camí que volen prendre”. “Pot passar de tot”, ha afegit la presidenta. I ha concretat que, en el cas que el Parlament britànic rebutgi el pacte, s’obririen diversos escenaris: que la gent voti, noves eleccions o la petició de renegociar l’acord.\nMay insta els britànics a donar suport al Brexit\nLa primera ministra britànica, Theresa May, ha instat a donar suport al seu acord del Brexit, amb el qual començarà un “nou capítol de la història nacional”. En una carta difosa aquest diumenge, coincidint amb la celebració de la cimera extraordinària del Consell Europeu que votarà aquest pacte, s’ha dirigit als ciutadans per demanar-los públicament el seu suport.\nMalgrat l’acord que es formalitza aquest diumenge, encara hi ha qui creu que encara es pot rectificar. L’expresident britànic Tony Blair, que durant tota la negociació ha estat un ferm partidari d’un segon referèndum, avui signa una carta dirigida a la UE al diari The Sunday Times en la qual envia un missatge als socis comunitaris: “La primera ministra no té el suport del poble britànic, tampoc el del Parlament ni el de molts membres del seu gabinet […]. Us demano que estigueu atents per oferir una sortida si ens preparem a reconsiderar-lo [el Brexit]”.\nLa cimera ha estat una de les més breus que es recorden. Després d’una sessió amb Tajani de quasi 10 minuts, a les 10.10 ha començat la reunió de treball sobre l’article 50 dels Vint-i-set, que ha trigat amb prou feines mitja hora a donar el seu vistiplau a l’acord. A les 11.00 s’ha incorporat May a la trobada per rematar la ratificació. I una hora després, al migdia, s’ha donat per acabada.


Art i part - Sies.tv\nManel Mesquita Periodista i editor d’eldimoni.com 22/02/14\nEl titolet està manllevat d’una frase feta que jo recordo de la meva mare, quan ella volia criticar les ànsies de protagonisme desmesurat d’algú. “Aquest vol ser ‘art i part’ de tal cosa”, deia. La mare va néixer i educar-se al primer tram del segle passat i, en aquell context, tal vegada sí que l’afirmació es podria entendre des d’una lectura “antiga” i interessada: cadascú tenia el seu paper i pobre de tu de trencar les fronteres establertes. Es donava a entendre que o eres “art” o eres “part”, però de cap de les maneres totes dues activitats alhora. Prohibit. Regalimava classisme. Era abastar molt per als temps que corrien i per a la història acumulada de mil•lennis, que ens havia ensenyat a diferenciar d’una forma absolutament clara que el creador (Déu?) era el protagonista i la resta, era la resta, érem públic, observadors passius, receptors i punt. Mai sumar les dues actituds. Tot va començar a canviar a la dècada dels cinquanta amb els “happenings” o “accions artístiques”. Allà, la participació dels espectadors era l’eix de la manifestació creativa, ja fos teatral, literària, poètica, pictòrica… A Catalunya, les primeres peces de “happening” van ser escrites per Joan Brossa (1946), que les va batejar com a “accions-espectacle”. Salvador Dalí en té enregistrades de precioses i provocatives. Ara, nova clau de volta. Els temps han canviat (i el que canviaran!). Participar de/en l’art ha de ser un dret ciutadà en la consolidada societat de l’espectacle, on les fronteres han desaparegut i són indefensables, per arcaiques. Tots som art i part -ja- peti qui peti.\n75 anys després de la barbàrie


L'activitat està coorganitzada per l'Institut d'Estudis Comarcals de Camp de Túria i l'Ajuntament de Serra amb la col·laboració de la Mancomunitat de Camp de Túria\nLa localitat de Serra acollirà el proper dissabte 12 de gener la I Jornada de Sostenibilitat Ambiental i Territorial del Camp de Túria. La jornada pretén sensibilitzar sobre la situació del territorio alhora que vol ficar en valor "algunes iniciatives de sostenibilitat\nambiental ben vives a la comarca."\nA més a més, la jornada vol ser un espai per a l'estudi i l'acció per millorar la comarca de Camp de Túria. L'activitat està coorganitzada per l'Institut d'Estudis Comarcals de Camp de Túria i l'Ajuntament de Serra amb la col·laboració de la Mancomunitat de Camp de Túria.\nLes ponències parlaran sobre la sostenibilitat dels dos parcs naturals que alberga la comarca, el Parc Natural de la Serra Calderona i el Parc Natural del Riu Túria, la mobilitat i el projecte de reaprofitament de biomassa forestal de l'Ajuntament de Serra.\nTambé hi haurà una ponencia sobre les iniciativies del projectes Leader per al desenvolupament rural.\nL'acte acabarà amb una taula rodona sobre els reptes i les oportunitats a càrrec d'alcales i alcaldesses de la comarca. Les inscripcions que són gratuïtes encara estan obertes a idecocampdeturia@gmail.com.\nJORNADA SOSTENIBILITAT AMBIENTAL